
„КОМПЛЕКСЕН ОНКОЛОГИЧЕН ЦЕНТЪР – БУРГАС” ЕООД
Акредитиран по Наредба № 18 на МЗ от 20.06.2005 г.   

Сертифициран по BDS ISO 45001-2018
Сертифициран по ISO 9001-2015    

Регистриран като Администратор на лични данни

ДО

ОБЩИНСКИ СЪВЕТ
БУРГАС
ДОКЛАДНА ЗАПИСКА
от проф. д-р Христо Стоянов Бозов, д.м., 
управител на  „Комплексен онкологичен център - Бургас" ЕООД
ОТНОСНО: Даване на съгласие за учредяване на  „Медицински център Вяра        и Надежда – Бургас“ ЕООД, гр. Бургас, като дъщерно търговско дружество на „Комплексен онкологичен център – Бургас“ ЕООД
УВАЖАЕМИ ОБЩИНСКИ СЪВЕТНИЦИ,
Като заведение за болнична помощ, „Комплексен онкологичен център – Бургас“ ЕООД не може да сключва договори с НЗОК по клинични пътеки и амбулаторни процедури за извънболнична медицинска помощ, което ограничава достъпа на гражданите до нашите специалисти и медицинска апаратура.
Освен това, „Комплексен онкологичен център – Бургас“ ЕООД разполага със свободна материална база. Специализираните кабинети в Диагностично–консултативния блок са с работно време от понеделник до петък от 7:30 часа до 14:30 часа и в останалото време не се ползват.
Също така, необходимо е да предлагаме атрактивни възможности на нашите медицински специалисти, а и да привличаме нови качествени кадри. 
Основната ни цел е да предложим на гражданите по-широк спектър от здравни услуги в областта на специализираната медицинска помощ, в съответствие с приоритетите на Националната здравна стратегия.
Всички решения, подлежащи на разглеждане, безспорно  са свързани с осигуряването на живота и здравето на гражданите и защитата на особено важни държавни и обществени интереси, поради което е обосновано допускането на разпореждане за предварителното им изпълнение.

Предвид гореизложеното и на основание чл.114, ал.3 от Търговския закон, чл.8, ал.1 и ал.2 от Закона за лечебните заведения,  чл.21, ал.1, т.9 от Закона за местното самоуправление и местната администрация във връзка с чл. 12, ал.1, т.1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следното
Р Е Ш Е Н И Е:

І. Дава съгласие на „Комплексен онкологичен център – Бургас“ ЕООД, гр. Бургас да учреди еднолично дружество с ограничена отговорност „Медицински център Вяра и Надежда – Бургас“ ЕООД, като лечебно заведение за специализирана извънболнична помощ, със седалище гр. Бургас и адрес на управление гр. Бургас, ул. „Доц. д-р Константин Кънчев“, Корпус 1.

Предметът на дейност на дружеството да бъде:

1.
Да се извършват:

-
диагностика, лечение, рехабилитация и наблюдение на болни;

-
консултации;

-
профилактика;

-
диспансеризация.  
2.
Да се предписват:

-
лабораторни и други видове изследвания;

-
извършване на медицински дейности и манипулации; 

-
домашни грижи и помощ за болни с уточняване на обема и вида им;

-
лекарства, превързочни материали и медицински пособия.
3.
Да се насочват пациенти за консултативна и болнична помощ.
4.
Да се извършва специализирана извънболнична помощ с лекари с призната специалност по: анестезиология и интензивно лечение, вътрешни болести, гастроентерология, ендокринология и болести на обмяната, инфекциозни болести, кардиология, клинична алергология, клинична хематология, кожни и венерически болести, лъчелечение, нервни болести (неврология), нефрология, пневмология и фтизиатрия, психиатрия, физикална и рехабилитационна медицина, акушерство и гинекология, висцерална хирургия, гръдна хирургия, лицево-челюстна хирургия, неврохирургия, ортопедия и травматология, очни болести, пластично-възстановителна хирургия, съдова хирургия, урология, ушно-носно-гърлени болести, хирургия, клинична лаборатория, микробиология, нуклеарна медицина, образна диагностика, обща и клинична патология.
5.      Да се открият до 10 легла за наблюдение и лечение до 48 час, при необходимост.
ІІ. Капиталът на дружеството да се определи в лева и да бъде в размер на 10000 (десет хиляди) лева, разпределени в 1000 (хиляда) дяла по 10 (десет) лева всеки, като се внесе изцяло от бюджета на „Комплексен онкологичен център – Бургас“ ЕООД, както и всички разноски по регистрацията на новоучреденото дружество.
 Едноличен собственик на целия капитал на „Медицински център Вяра и Надежда – Бургас“ ЕООД да бъде „Комплексен онкологичен център – Бургас“ ЕООД.
ІІІ. Дава съгласие, за срок до приключване на конкурсна процедура за избор на управител по реда на Закона за публичните предприятия и Правилника към него, новоучреденото дружество „Медицински център Вяра и Надежда – Бургас“ ЕООД, гр. Бургас, да се представлява и управлява от д-р Н. Киселков, постоянен адрес гр. Бургас.
VІ. На основание чл. 60, ал. 1 от Административно-процесуалния кодекс се допуска предварително изпълнение на решението.

                                                 С УВАЖЕНИЕ:








       …………………………………
(проф. д-р Христо Стоянов Бозов, д.м.)

